अवश्य----लखनऊ। बच्चों के सर्वागीण विकास में खेलकूद व अन्य प्रतियोगिताएँ अहम भूमिका अदा करती हैं। इसलिए बच्चों को प्रतियोगिताओं में बढ़-चढ़ कर हिस्सा लेना चाहिए। बच्चों को समझने के लिए अभिभावकों को भी उनके साथ समय बिताना चाहिए। ये बातें रायल माउन्ट एकेड़ाी की वाइस चेयरपरसन रितु यादव ने रविवार को ‘फैमिली फन मैनिया’ कार्यक्रम में कहीं। कार्यक्रम में आर्ट, क्ले मॉडलिंग, पोस्टर मेकिंग, क्विज, संगीत व अन्य प्रतियोगिताओं का आयोजन किया गया। पोस्टर मेकिंग में छात्रों ने पर्यावरण, प्रदूषण और प्राकृतिक संसाधनों की कमी जैसी चिंताओं को उभारा। कार्यक्रम का मुख्य आकर्षण अभिभावकों का बच्चों के साथ प्रतियोगिता में भाग लेना था। लविवि के फाइन आर्ट विभाग के एन. खन्ना व नीता कुमार ने प्रतियोगियों को कई रोचक जानकारियाँ दी। साथ ही विजेताओं को पुरस्कृत भी किया। अलग-अलग प्रतियोगिताओं में अविनाश मैथी, विदूषी तिवारी, अभय, अनुष्का, प्रथमेश, श्रेया श्रीवास्तव ने प्रथम स्थान प्राप्त किया। निसं